VS00015578
Datum: 2014-11-21T01:00:00.000+01:00
datum_sodbe_i_stopnje: 2017-10-02T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti - strah
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 200.000 EUR (v plačilo naložena odškodnina je bila ustrezno znižana za že izplačani del odškodnine)
opombe: II DoR 228/2018 Predlog za dopustitev revizije je bil zavrnjen, ker tožena stranka ni izkazala odstopa od sodne prakse.

II DoR 223/2018 Predlog za dopustitev revizije je bil zavrnjen, ker tožeča stranka ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 18 do 26 let

Pred nesrečo študent politologije in obramboslovja.

## Škodni dogodek

Prometna nesreča - trčenje motornih vozil. Oškodovanec je bil sopotnik v vozilu.

## Poškodba

Več zlomov obraznih kosti, zlom baze lobanje in lobanjskega dna, zlom zatilnega odrastka levo, rana na desnem uhlju, dvojni zlom spodnje čeljusti, zlom desnih sekalcev, zlom 1. do 5 stopalnice leve noge, zlom koželjnice na tipičnem mestu in odkrhnjenje šiljastega odrastka podlahtnice levo, zlom baze 4. dlančnice in distalne diafaze 5. dlančnice desne roke, rana desne dlani, zlom kolčnih sklepnih ponvic, izliv krvi pod trdo možgansko opno, oteklina možganov.

## Telesne bolečine

60.000 EUR Zelo hude telesne bolečine - 1 mesec, trajne srednje hude - 2 meseca, trajne lahke - 2 meseca, občasne lahke in srednje hude - 2 leti.

#### Hospitalizacija

79 dni - Več operacij, ekstrakcija dveh polomljenih zobnih korenin

#### Ambulantno zdravljenje

33 ambulantnih pregledov pri raznih specialistih.

#### Rehabilitacija

132 dni v URI Soča, 23 dni v zdravilišču; ves čas obravnavan pri logopedu.

#### Nevšečnosti med zdravljenjem

Nujna medicinska pomoč na kraju nesreče, transport v reševalnem vozilu, diagnostične preiskave. intubacija, urinski katerter 1 mesec, nazogastična sonda pol leta, umetna koma 27 dni, umetna ventilacija 32 dni, nošenje ovratnice 3 mesece, longete na levi podlahti 3 mesece, položajne opornice za nogo 1 mesec, hoja s hoduljo 2 meseca. 11 tednov je bil vezan na posteljo in odvisen od tuje pomoči, pol leta na invalidskem vozičku. Pol leta je prejemal antitrombotične injekcije. Jemal je številna zdravila in bil koloniziran z bolnišnično ESBL bakterijo. Nad notranjim gležnjem se mu je med zdravljenjem razvila kožna razjeda. Med zdravljenjem je shujšal za 20 kg.

## Strah

10.000 EUR Primarnega strahu zaradi nezavesti ni utrpel. Sekundarni hud strah - 5 tednov, zmeren strah - 3 mesece, blag strah - trajen.

## Zmanjšanje življenjske aktivnosti

120.000 EUR 50% do 95% trajno zmanjšanje ZŽA - težka resna okvara oziroma prizadetost. Strukturne in funkcionalne posledice. Stanje je dokončno predvsem zaradi poškodb osrednjega živčevja in razvoja organske osebnostne motnje (motnje v delovanju osrednjega živčevja in organska osebnostna motnja, ki je trajna). Pomembno so spremenjeni običajni vzorci obnašanja, ki jih je imel pred poškodbo. Nesposoben je doumeti zapletene socialne interakcije in se v skladu z njimi ravnati.

ZŽA je vidno:

    pri učenju in uporab znanja - trajno veliko

    na področju splošnih pravil - trajno veliko

    sporazumevanja, gibanja, skrbi zase - zmerno

    življenja doma, medsebojni stikih, najpomemnejših področjih življenja, tudi v skupnosti, družbi - veliko.

## Skaženost

10.000 EUR Oškodovanec, ob škodnem dogodku star 21 let, trpi duševne bolečine zaradi vidne brazgotine v lasišču, ob nasmehu sta vidna implantata zob spredaj, vidna brazgotina na vratu (2 cm), ki jo je mogoče skriti z ruto ali visokim ovratnikom; brazgotina izstopa zaradi obarvanosti. Asimetrija obraza z bolj izbočenim levim delom; spremenjen videz vpliva na njegovo samopodobo. Brazgotina na hrbtišču stopala, vidna pri nošenju poletnih obuval.

---

ZOR člen 200